The 13th Warrior

***The 13th Warrior*** (títol orichinal en anglés, en aragones ***O 13<sup>eno</sup> guerrero***, estrenada en Aragón on o suyo títol traduciu enta lo castellano como ***El guerrero número 13***) ye una cinta de cine d'aventuras d'acción de cine estausunidense estrenada l'anyo 1999, dirichida por John McTiernan seguntes un guión adaptau por William Wisher Jr. y Warren Lewis (basau en a novela *[[Eaters of the Dead]]*, que heba publicau Michael Crichton l'anyo 1976, inspirando-se en o *[[Beowulf]]* y en os relatos d'Ahmad ibn Fadlan sobre los varegos), con una banda sonora orichinal de Jerry Goldsmith, una dirección de fotografía de Peter Menzies Jr., una producción cinematografica de John McTiernan, Michael Crichton y Ned Dowd ta la productora cinematografica Touchstone Pictures, y un elenco d'actors d'o cual en fan parte, entre d'atros, Antonio Banderas, Diane Venora, Vladimir Kulich, Dennis Storhøi, Omar Sharif, Anders T. Andersen, Richard Bremmer, Tony Curran, Mischa Hausserman, Neil Maffin, Asbjorn Riis, Clive Russell, Daniel Southern, Oliver Sveinall, Sven Wollter, Albie Woodington, John DeSantis, Eric Avari, Maria Bonnevie, Susan Willis y Yolande Bavan.

Ahmed ibn Fahdlan ye un poeta que ha teniu amors con a muller d'un nble influyent en a cort d'o califato abasida Al-Muqtadir, y iste decide fer-lo luent d'a cort, ninviando-lo enta la Bulgaria d'a Volga. Marcha de camín con o suyo amigo Melchisidek, y bien luego se veyen acosaus por os tartaros, salvando-se nomás que porque a traviés d'o río plegan os nordicos, con qui se instalan en un asentamiento en o río Volga. Ahmed se comunica con éls a traviés d'o suyo amigo, que charra latín con Herger, un d'os nordicos que tamién el charra. Conoixen que toz os vikingos han plegau en ixe lugar por as exequias d'un d'os suyos reis, y Ahmed prencipia a veyer as suyas costumbres. A lo día siguient plega en o lugar Wulfgar, un choven prencipe que demana aduya ta su pai y lo suyo pueblo. Viven en l'extemo norte y se veyen perseguius por un mal innombrable, tanto que ni los mas furos guerreros no gosan nombrar-lo. Una fetillera profetiza que nomá conseguirán vencer si marchan 13 hombres, y que lo treceno hombre no puet estar un nordico, asinas que Ahmed marfcha con éls, en un luengo viache enta lo norte, mientres o cual aprén a suya lengua. Cuan plegan enta lo reino de Hrothgar, confirman que los enemigos on os "wendol", uns antigos diaples que plegan con as boiras y que tallan a cabeza d'as suyas victimas. En a primera gran luita contra éls mueren dos d'os miembros d'o grupo, quedando nomás que once, y deducen que se tracta de caníbals que adoran a l'onso, que visten omo los onsos, se comportan como los onsos, viven como los onsos y se consideran a sí mesmos como onsos. Cuan mueren tamién otros cuatro miembros d'o grupo, consultan a la fetillera d'o lugar, qui lis aconsella de dentrar en la onsera que fan servir como vivienda y matar a la Gran Mai d'os wendol, y izo fan, encara que tamién i mueren mas miembros d'o grupo y mesmo Buliwyf, o suyo líder, queda con una ferida mortal causada por un vereno. Tanimientres, o grupo, baxio lo mando dun Buliwyf que sabe que la suya muerte ye bien amanada, ha de fer a suya aguer baralla con os wendols.

A cinta s'ambienta en o sieglo X en Bagdad, en l'actual Rusia y en bel puerto indeterminau d'os países nordicos; y las suyas escenas se filmoron en Delta, Merville, Pemberton, Squamish, Vancouver, Williams Lake y atros puestos d'a Columbia Britanica en Canadá.

Ye una cinta que ha recibiu bels premios y nominacions, encara que garra d'éls no fa parte d'os premios cinematograficos mas conoixius u destacaus.

## Elenco

## Se veiga tamién
* Cine en 1999.
* Cintas de 1999.

## Referencias

## Vinclos externos
*  ''The 13th Warrior'' en Internet Movie Database.
*  ''The 13th Warrior'' en Box Office Mojo.
*  ''The 13th Warrior'' en Rotten Tomatoes.